Ympäristöministeriö asetti 12.4.2007 työryhmän (biodiversiteettityöryhmä), jonka tehtävänä on edistää ja seurata Suomen luonnon monimuotoisuuden suojelun ja kestävän Luonnon puolesta - ihmisen hyväksi käytön strategian ja toimintaohjelman, , toteutusta.

Biodiversiteettityöryhmä päätti 17.12.2008 esittää, että ympäristöministeriö asettaisi alkuperäiskansojen perinnetietoa käsittelevän artikla 8j:n kansallisen asiantuntijatyöryhmän, jonka tulee valmistella Suomen luonnon monimuotoisuuden suojelun ja kestävän käytön kansallisen strategian ja toimintaohjelman 2006 - 2016 tarkoittamia alkuperäiskansojen perinnetietoa koskevia toimenpiteitä.

## Tavoitteet ja tehtävät

Strategian ja toimintaohjelman toteutus edellyttää siihen osallistuvilta sidosryhmiltä tiivistä yhteistyötä, strategian ja toimintaohjelman toteutuksen koordinointia ja seurantaa sekä eri tahojen välistä verkostoitumista. Asiantuntijatyöryhmän tavoitteena on muodostaa yhteinen käsitys siitä, miten strategian ja toimintaohjelman toteutusta hallinnossa edistetään ja sovitetaan yhteen muita valtioneuvoston hyväksymiä ohjelmia, joilla on yhtymäkohtia luonnon monimuotoisuuden suojeluun ja kestävään käyttöön. Työryhmän tavoitteena on aktiivisesti seurata kansainvälistä toimintaa ja valmistella Suomen osallistumista kansainvälisiin kokouksiin.

Työryhmä valmistelee asioita, jotka pohjautuvat biologista monimuotoisuutta koskevan yleissopimuksen alkuperäiskansojen perinnetiedon säilyttämiseen liittyvään artikla 8j- työohjelmaan. Työryhmä toimii biodiversiteettityöryhmän alaisuudessa. Työryhmä avustaa Suomen valmisteluissa, osallistuttaessa alkuperäiskansojen luonnon monimuotoisuuteen liittyvää perinnetietoa koskevaan kansainväliseen ja Euroopan unionin toimintaan.

Työryhmä tekee ehdotuksensa ja raportoi toiminnastaan biodiversiteettityöryhmälle. Ryhmän työskentelyn yhteydessä laaditut kansalliset linjaukset ja raporttiluonnokset tuodaan biodiversiteettityöryhmän käsiteltäviksi. Työryhmän tulee myös arvioida laatimansa esityksen vaatimat voimavarat ja tuoda esityksensä biodiversiteettityöryhmän hyväksyttäväksi.

Työryhmän tehtävänä on:

- 1. Valmistella Suomen luonnon monimuotoisuuden suojelun ja kestävän käytön kansallisen strategian ja toimintaohjelman 2006 - 2016 tarkoittamia alkuperäiskansojen perinnetietoa koskevia toimenpiteitä;
- 2. Lisätä yleistä tietämystä yleissopimuksen artikla 8j:n ja tähän liittyvän työohjelman sisällöstä ja tavoitteista erityisesti Suomen saamelaisten kannalta, sekä edistää yleissopimuksen mainitun työohjelman toimeenpanoa Suomessa eri ministeriöiden ja sidosryhmien yhteistyöllä sekä antaa osaltaan suosituksia yleissopimuksen soveltamiseksi ja toteuttamiseksi Suomessa;
- 3. Selvittää YK:n alkuperäiskansojen oikeuksia koskevan julistuksen (13.9.2007) ja saamelaisia koskevien muiden kansainvälisten julistusten ja sopimusten yhtymäkohtia yleissopimuksen alkuperäiskansoja koskeviin artikloihin;
- 4. Selvittää miten saamelaisten kotiseutualueella voidaan ympäristövaikutuksien arvioinnissa soveltaa yleissopimuksen Akwé: Kon-ohjeita;
- 5. Valmistella Suomen osallistumista yleissopimuksen artikla 8j -työryhmän kokouksiin;
- 6. Valmistella Suomen osallistumista yleissopimuksen geenivarojen saatavuuteen ja hyötyjen jakoon (ABS) liittyviin neuvotteluihin alkuperäiskansoja koskevien kysymysten osalta; sekä